***OBRAZAC A4***



REPUBLIKA HRVATSKA

ŠIBENSKO-KNINSKA ŽUPANIJA



G R A D *Š I B E N I K*

**Upravni odjel za društvene djelatnosti**

KLASA:402-03/21-01/01

URBROJ: 2182/01-05/1-21-1

Šibenik, 20. siječnja 2021. godine

Na temelju članka 10. Pravilnika o financiranju javnih potreba Grada Šibenika („Službeni glasnik Grada Šibenika“, broj 9/18) i članka 6. Uredbe Vlade RH o kriterijima, mjerilima i postupcima financiranja i ugovaranja programa i/ili projekata od interesa za opće dobro koje provode udruge („Narodne novine“, broj 26/15), gradonačelnik Grada Šibenika raspisuje

**J A V N I N A T J E Č A J**

**za financiranje programa/projekata javnih potreba**

**Grada Šibenika za 2021. godinu**

**I.**

Predmet ovog javnog natječaja je prikupljanje prijedloga programa/projekata udruga i drugih organizacija civilnog društva koji su usmjereni na rad u područjima naznačenim u ovom javnom natječaju, a namijenjeni su zadovoljavanju javnih potreba u područjima kulture, tehničke kulture i udruga civilnog društva Grada Šibenika.

Ukupno planirana vrijednost Javnog natječaja je 2.389.000,00 kuna, za što su osigurana sredstva u Proračunu Grada Šibenika za 2021. godinu („Službeni glasnik Grada Šibenika“, broj 12/20). Od toga je za programe iz područja kulture planirano 1.040.000,00 kuna, za područje tehničke kulture 33.000,00 kuna, te za područje razvoja civilnog društva 1.316.000,00 kuna. Najniži iznos sredstava za financiranje programa /projekata je 3.000,00 kuna, a najviši iznos sredstava je 190.000,00 kuna.

**II.**

Sredstva su namijenjena provedbi programa/projekata u sljedećim prioritetnim područjima:

**Prioritetno područje 1. - KULTURA** (kulturne akcije i manifestacije u svim djelatnostima, zaštita kulturne baštine, kulturno-umjetnički amaterizam, vizualna umjetnost, arhivska i izdavačka djelatnost, književne manifestacije, likovna umjetnost, glazbena umjetnost, kazališno-scenska i plesna umjetnost, programi koji potiču kulturu mladih i alternativnu kulturu i međunarodna kulturna suradnja);

* **Prioritetno područje 2. - TEHNIČKA KULTURA I INFORMATIKA** (projekti i aktivnosti udruga iz područja tehničke kulture);
* **Prioritetno područje 3. - RAZVOJ CIVILNOG DRUŠTVA** (vannastavni programi i aktivnosti u područjima odgoja i obrazovanja, programi i projekti usmjereni na osnaživanje djece i mladih za vlastiti razvoj i aktivno djelovanje u društvu, programi iz područja socijalne skrbi i humanitarne zaštite, skrbi o osobama s invaliditetom, programi i projekti udruga proizašlih iz Domovinskog rata, umirovljenika i osoba treće životne dobi, programi zaštite zdravlja, te programi ostalih udruga i organizacija civilnog društva koje svojim aktivnostima u navedenim područjima promiču opće vrijednosti od interesa za Grad Šibenik).

**III.**

Prijavu programa, projekata ili aktivnosti na ovaj Javni natječaj može podnijeti udruga koja ispunjava sljedeće uvjete:

* upisana je u Registar udruga Republike Hrvatske ili drugi odgovarajući registar;
* upisana je u Registar neprofitnih organizacija;
* korisnici prijavljene aktivnosti su građani Grada Šibenika;
* aktivnosti se provode na području i za promociju Grada Šibenika;
* registrirana kao udruga i druga organizacija civilnog društva čija temeljna svrha nije stjecanje dobiti (organizacije civilnoga društva);
* svojim statutom se opredijelila za obavljanje djelatnosti i aktivnosti koje su predmet financiranja sukladno ovom Javnom natječaju i kojima promiču uvjerenja i ciljeve koji nisu u suprotnosti s Ustavom i zakonom;
* ima uredno ispunjene obveze iz svih prethodno sklopljenih ugovora o financiranju iz proračuna Grada Šibenika;
* nema dugovanja prema proračunu Grada Šibenika;
* ima prikladan način javnog objavljivanja programskog i financijskog izvješća o radu za proteklu godinu (mrežne stranice udruge, lokalno glasilo ili drugi adekvatan način);
* ima zadovoljavajuće organizacijske kapacitete i ljudske resurse za provedbu aktivnosti;
* u tekućoj godini nije korisnik jednokratne financijske potpore za istu svrhu.

**IV.**

Prijedlozi programa/projekata dostavljaju se isključivo na propisanim obrascima, koji su zajedno s Uputama za prijavitelje, dostupni na službenoj web stranici Grada Šibenika [www.sibenik.hr](http://www.sibenik.hr).

Obrasce je potrebno ispuniti na računalu.

**V.**

S korisnicima, kojima će nakon administrativne provjere prijava i stručne ocjene biti odobrena financijska sredstva za prijavljene programe/projekte u 2021. godini, Grad Šibenik će sklopiti ugovore o sufinanciranju programa/projekata.

**VI.**

**Javni natječaj za podnošenje prijava bit će otvoren od 20. siječnja do 20. veljače 2021. godine.**

Prijave, odnosno popunjene obrasce s prilozima treba dostaviti do navedenog roka putem e-maila ili u zatvorenoj omotnici predajom u pisarnicu Gradske uprave Grada Šibenika ili poštom na adresu:

***Grad Šibenik***

***Upravni odjel za društvene djelatnosti***

***Trg palih*** ***branitelja Domovinskog rata 1, 22000 Šibenik***

*s naznakom*

***„Javni natječaj za prijedloge programa/projekata javnih potreba Grada Šibenika za 2020. godinu – NE OTVARATI”.***

**NAPOMENA**: **Na poleđini zatvorene omotnice naznačiti naziv udruge**.

E-mail prijave dostaviti na sljedeći način:

- Programe iz prioritetnih područja **1 i 2 - KULTURA I TEHNIČKA KULTURA I INFORMATIKA** dostaviti na e-mail adresu: [natasa.vrcic@sibenik.hr](mailto:natasa.vrcic@sibenik.hr),

- Programe iz prioritetnog područja **3 - RAZVOJ CIVILNOG DRUŠTVA** dostaviti na e-mail adresu: [vanja.juras@sibenik.hr](mailto:vanja.juras@sibenik.hr)

Razmatrat će se samo programi/projekti koji su pravodobno prijavljeni, te koji u cijelosti zadovoljavaju propisane uvjete Javnog natječaja.

GRADONAČELNIK

Željko Burić, dr. med.